
Smernica č. .........../2026 
o výkone finančnej kontroly

vydaná 
v súlade s § 30c ods. 2 v spojení s § 6 ods. 6 
zákona č. 357/2015 Z. z. o finančnej kontrole a audite













Čl. 1
Úvodné ustanovenia
1. Vnútorný predpis o výkone finančnej kontroly (ďalej len „Smernica o výkone finančnej kontroly“ alebo „Smernica“) je vypracovaný v zmysle § 30c ods. 2 v spojení s § 6 ods. 6 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“).

2. Táto Smernica upravuje výkon finančnej kontroly v rozpočtovej organizácii alebo príspevkovej organizácii obce alebo VÚC (ďalej len „ROPO“)[footnoteRef:1], zodpovednosť štatutárneho orgánu ROPO, vedúcich zamestnancov a zamestnancov ROPO, základné pravidlá, ciele a spôsob vykonávania finančnej kontroly podľa zákona o finančnej kontrole.  [1:  Vzor vnútorného predpisu upravuje výkon finančnej kontroly v ROPO, ktorými sú najmä školy a školské zariadenia, zariadenia sociálnych služieb, galérie, divadlá, múzeá a iné kultúrne inštitúcie.] 


3. V zmysle § 2 písm. e) zákona o finančnej kontrole v spojení s 3 ods. 1 zákona č. 523/2004 Z. z. o rozpočtových pravidlách verejnej správy a s § 19 až 21 zákona č. 540/2001 Z. z. o štátnej štatistike je orgánom verejnej správy subjekt verejnej správy vedený v zozname subjektov verejnej správy, ktorý je zverejnený na stránke Štatistického úradu Slovenskej republiky.

Čl. 2
Finančná kontrola
1. Finančná kontrola je súčasťou vnútorného kontrolného systému. 

2. Finančná kontrola je súhrn činností zabezpečujúcich overovanie hospodárnosti, efektívnosti, účinnosti a účelnosti finančnej operácie alebo jej časti pred jej uskutočnením, v jej priebehu a až do jej konečného vyrovnania, zúčtovania, dosiahnutia a udržania výsledku a cieľa finančnej operácie alebo jej časti. 

3. Finančnou kontrolou sa zabezpečuje napĺňanie cieľov uvedených v § 6 ods. 3 zákona o finančnej kontrole.

4. V ROPO sa vykonáva finančná kontrola podľa § 7 zákona o finančnej kontrole (ďalej len „finančná kontrola“).

Čl. 3
Zodpovednosť štatutárneho orgánu ROPO
1. Štatutárny orgán ROPO je zodpovedný za vytvorenie, rozvíjanie a udržiavanie funkčného vnútorného kontrolného systému:
a) musí byť v súlade s požiadavkami uvedenými v § 4 ods. 1 a § 5 zákona o finančnej kontrole a 
b) ktorým sa zabezpečuje hospodárne, efektívne, účinné a účelné nakladanie s verejnými financiami.

2. Štatutárny orgán ROPO vyhlasuje
a) zavedenie vnútorného kontrolného systému v súlade s požiadavkami ustanovenými v § 4 ods. 1 a § 5 zákona o finančnej kontrole a 
b) či zavedenie vnútorného kontrolného systému poskytuje primerané uistenie, že s verejnými financiami sa nakladá hospodárne, efektívne, účinne a účelne. 

3. Štatutárny orgán ROPO je povinný uviesť vyhlásenie štatutárneho orgánu uvedené v odseku 2 tohto článku v poznámkach účtovnej závierky zostavenej podľa zákona č. 431/2002 Z. z. o účtovníctve. Vyhlásenie štatutárneho orgánu ROPO predstavuje samostatný list v poznámkach účtovnej závierky.

4. Štatutárny orgán ROPO zodpovedá za: 
a) vytvorenie, zachovávanie a rozvíjanie finančného riadenia, ktoré predstavuje súhrn postupov ROPO s cieľom hospodárneho, efektívneho, účinného a účelného nakladania s verejnými financiami,
b) vykonávanie finančnej kontroly na všetkých stupňoch riadenia,
c) zabezpečenie overovania a overovanie finančných operácií alebo ich častí finančnou kontrolou, 
d) určenie vedúcich zamestnancov zodpovedných za vykonávanie finančnej kontroly,
e) určenie zamestnancov zodpovedných v rozsahu svojej pôsobnosti za vykonávanie finančnej kontroly,
f) vylúčenie zásahov smerujúcich k ovplyvňovaniu zamestnancov vykonávajúcich finančnú kontrolu,
g) prijatie a splnenie opatrení na nápravu zistených nedostatkov a na odstránenie príčin ich vzniku, určenie zamestnancov zodpovedných za zistené nedostatky a uplatnenia opatrení voči nim podľa osobitného predpisu (napr. Zákonník práce).

5. Štatutárny orgán ROPO, pokiaľ sa vyjadruje k finančnej operácii alebo jej časti tým, že ju schvaľuje alebo inak o finančnej operácii alebo jej časti rozhoduje, vždy vykonáva finančnú kontrolu. 

6. Štatutárny orgán ROPO je povinný vykonávať finančnú kontrolu každej finančnej operácie alebo jej časti, pokiaľ svoju povinnosť neprenesie na nižšiu úroveň riadenia, t. j. na určeného vedúceho zamestnanca.
 
7. Štatutárny orgán ROPO je oprávnený určiť iného vedúceho zamestnanca, ktorý odsúhlasí finančnú operáciu a prevezme konečnú zodpovednosť za správnosť finančnej operácie alebo jej časti namiesto neho.
 
8. O zodpovednosti vedúcich zamestnancov a zamestnancov za výkon finančnej kontroly rozhodne štatutárny orgán ROPO formou jej určenia v ich opisoch pracovných činností/v ich pracovných náplniach, ktoré podpisuje. Za aktualizáciu opisov pracovných činností/pracovných náplní zodpovedajú vedúci zamestnanci.

alebo alternatíva:

8. Štatutárny orgán ROPO určuje zodpovednosť vedúcich zamestnancov a zamestnancov pri   výkone finančnej kontroly v prílohe č.1 tejto smernice.

alebo alternatíva:

8. Štatutárny orgán ROPO určí zodpovednosť vedúcich zamestnancov a zamestnancov v rozsahu ich pôsobnosti na základe písomného poverenia na výkon finančnej kontroly. Poverenia na výkon finančnej kontroly zamestnancom a vedúcim zamestnancom vyhotoví ich priamy nadriadený ku dňu nástupu zamestnanca do pracovného pomeru alebo obdobného pracovnoprávneho vzťahu. Poverenia na výkon finančnej kontroly schvaľuje štatutárny orgán ROPO. 

Čl. 4
Zodpovednosť vedúcich zamestnancov a zamestnancov ROPO
1. Vedúci zamestnanci ROPO na jednotlivých stupňoch riadenia zodpovedajú za: 
a) vytvorenie postupov finančného riadenia a finančnej kontroly tak, aby bola dodržaná zásada hospodárnosti, efektívnosti, účelnosti a účinnosti pri hospodárení s verejnými financiami a s majetkom v správe ROPO,
b) prípravu a realizáciu finančných operácií alebo ich častí tak, aby bola zabezpečená zákonná realizácia finančnej operácie alebo jej časti,
c) zabezpečenie overovania a overovanie finančných operácií alebo ich častí finančnou kontrolou, ak sú určení na vykonanie finančnej kontroly štatutárnym orgánom ROPO,
d) dodržiavanie a prehodnocovanie a aktualizovanie vnútorných predpisov a rozhodnutí ROPO, ako aj vnútorných riadiacich aktov tvoriacich systém finančného riadenia a finančnej kontroly.

2. Vedúci zamestnanci sú povinní písomnou formou navrhnúť ďalšieho vedúceho zamestnanca na výkon finančnej kontroly počas svojej neprítomnosti v zamestnaní. Poverenie na výkon finančnej kontroly tomuto zamestnancovi bude vystavené a schválené štatutárnym orgánom ROPO.

3. Zamestnanci ROPO v rozsahu svojej pôsobnosti zodpovedajú za: 
a) prípravu a realizáciu finančných operácií alebo ich častí tak, aby bola dodržaná zásada hospodárnosti, efektívnosti, účinnosti a účelnosti pri hospodárení s verejnými financiami, 
b) overovanie vždy všetkých finančných operácií alebo ich častí finančnou kontrolou,
c) dodržiavanie vnútorných smerníc a rozhodnutí ROPO ako vnútorných riadiacich aktov tvoriacich systém finančného riadenia a finančnej kontroly.
4. Pri výkone finančnej kontroly sú zamestnanci povinní rešpektovať hierarchiu podriadenosti v zmysle organizačného poriadku a organizačnej štruktúry ROPO.
 
5. Zamestnanci zapojení do schvaľovacieho procesu súčasne vykonávajú finančnú kontrolu vzhľadom na skutočnosť, že sú zodpovední za súlad finančnej operácie s relevantnými skutočnosťami podľa § 6 ods. 4 zákona o finančnej kontrole. 

6. Finančnú kontrolu majú povinnosť vykonávať všetci zamestnanci, ktorí sú z hľadiska svojej zodpovednosti zodpovední za realizáciu a súlad finančnej operácie alebo jej časti s § 6 ods. 4 zákona o finančnej kontrole.

7. Zamestnanci vykonávajúci finančnú kontrolu sú povinní vykonať ju správne a včas v súlade so zákonom o finančnej kontrole a v súlade s touto smernicou. V prípade zistenia nezrovnalostí sú povinní bezodkladne túto skutočnosť oznámiť vedúcemu zamestnancovi, ktorého sa finančná operácia týka, pre odstránenie zistených nedostatkov a zabezpečenia nápravy. Ak má ROPO záujem na realizácii finančnej operácie alebo jej časti, po odstránení zisteného nesúladu sa vykoná nová finančná kontrola.

8. Ak je potrebné opraviť potvrdenie o vykonaní finančnej kontroly, zamestnanec musí túto opravu vykonať bez zbytočného odkladu a tak, aby bolo možné určiť zamestnanca, ktorý vykonal príslušnú opravu, deň jej vykonania a obsah opravovaného potvrdenia pred opravou aj po oprave. Oprava nesmie viesť k neúplnosti, nepreukázateľnosti, nesprávnosti, nezrozumiteľnosti alebo neprehľadnosti vykonania finančnej kontroly. 

Čl. 5
Postup pri výkone finančnej kontroly
1. Finančnou kontrolou sa na príslušných stupňoch riadenia overuje vždy súlad každej finančnej operácie alebo jej časti s relevantnými skutočnosťami podľa § 6 ods. 4 zákona o finančnej kontrole. 

2. Finančnú kontrolu vykonávajú: 
a) štatutárny orgán ROPO alebo ním písomne určený vedúci zamestnanec a
b) zamestnanec v rozsahu svojej pôsobnosti podľa rozhodnutia štatutárneho orgánu ROPO v súlade s čl. 4 tejto Smernice. 
alebo alternatíva:

2. Finančnú kontrolu vykonávajú: 
a) štatutárny orgán ROPO a
b) [bookmark: _Hlk216619647]zamestnanec v rozsahu svojej pôsobnosti podľa rozhodnutia štatutárneho orgánu ROPO v súlade s čl. 4 tejto Smernice.

3. Finančná kontrola sa realizuje viacerými kontrolnými úkonmi a postupmi. Vedúci zamestnanci sú povinní zabezpečiť, aby overovanie finančnou kontrolou pri zložitých finančných operáciách zahŕňalo celý súbor postupov a činností, ktoré je potrebné vykonať v procese realizácie finančných operácií a ktoré sa týkajú najmä overenia ich finančného krytia v rozpočte, dodržania podmienok pre verejné obstarávanie, výberu dodávateľa, zadania objednávky, prípravy a uzatvorenia zmluvy, preberania plnení od dodávateľa, vedenia účtovníctva a postupov účtovania, vedenia účtovnej a majetkovej evidencie, vykonávanie správy majetku a ďalších právnych úkonov a úkonov majetkovej povahy. Pre tieto zložité finančné operácie je charakteristické, že finančná kontrola sa u nich z časového hľadiska realizuje v dvoch fázach.

4. Finančná kontrola sa vykonáva v dvoch fázach: 
a) fáza  prípravná – pred vstupom do záväzku/pohľadávky, 
b) fáza  realizačná – pred úhradou výdavku/pred prijatím platby. 

5. V prípravnej fáze sa finančná kontrola zameriava na oblasť plánovania, rozpočtovania, verejného obstarávania, uzatvárania zmluvných vzťahov. Ide o finančné operácie, ako napr. vykonanie verejného obstarávania, vystavenie objednávky, uzatvorenie zmluvy, vyslanie zamestnanca na pracovnú cestu – vystavenie cestovného príkazu a stanovenie podmienok na uskutočnenie pracovnej cesty.

6. Zamestnanci, ktorí vykonávajú finančnú kontrolu, sa v prípravnej fáze pri overovaní finančnej operácie alebo jej častí zameriavajú najmä na: 
a) finančné krytie v rozpočte,
b) dodržiavanie princípov verejného obstarávania,
c) dodržiavanie zákonných podmienok pri uzatváraní zmluvných vzťahov, 
d) dodržiavanie osobitných predpisov pri vydaní rozhodnutia, 
e) dodržiavanie osobitných predpisov pri hospodárení s verejnými prostriedkami.

7. V realizačnej fáze sa finančná kontrola uskutočňuje pred samotným uskutočnením finančnej operácie alebo jej častí alebo v procese jej realizácie a je zameraná na oblasť zmluvného plnenia na základe objednávok a uzatvorených zmlúv, na výkon rozhodnutí, právnych úkonov a iných úkonov majetkovej povahy, na zúčtovanie platieb, na zaradenie majetku do evidencie a pod. 

8. Zamestnanci, ktorí vykonávajú finančnú kontrolu, sa v realizačnej fáze pri overovaní finančnej operácie alebo jej častí zameriavajú najmä na: 
a) vecné a finančné plnenie zmluvných vzťahov – preberanie plnení od dodávateľa (kontrola plnenia podľa zmluvy/objednávky),
b) dodržiavanie zákonných podmienok vedenia účtovníctva – správne a úplné vyhotovenie platobného príkazu, zdokumentovanie účtovného prípadu (finančnej operácie alebo jej časti) potrebnými účtovnými dokladmi, 
c) dodržiavanie zákonných podmienok vedenia rozpočtovníctva – správne uplatnenie rozpočtovej klasifikácie príjmov a výdavkov,
d) dodržiavanie iných podmienok podľa osobitných predpisov upravujúcich vykonávanie iných odborných činností podľa charakteru finančnej operácie alebo jej častí. 
9. Zamestnanci vykonávajúci finančnú kontrolu overia súlad finančnej operácie alebo jej časti s relevantnými skutočnosťami podľa §6 ods. 4 zákona o finančnej kontrole; podľa výsledku overenia potvrdia na doklade súvisiacom s finančnou operáciou alebo jej časťou vykonanie finančnej kontroly, a to uvedením svojho mena a priezviska, podpisu, dátumu vykonania finančnej kontroly a vyjadrenia súhlasu alebo nesúhlasu s finančnou operáciou alebo jej časťou. 

10. Každý zamestnanec potvrdzujúci vykonanie finančnej kontroly musí sám za seba uviesť jedno z vyjadrení (súhlasné alebo nesúhlasné) podľa § 7 ods. 3 zákona o finančnej kontrole. 

11. Za súhlasné alebo nesúhlasné vyjadrenie sa považuje aj doterajší systém výrokov (možno/nemožno vykonať, možno/nemožno pokračovať, poskytnuté plnenie treba/nie je potrebné vymáhať).

12. Zamestnanec vyjadrením súhlasu alebo nesúhlasu s finančnou operáciou alebo jej časťou vykonáva finančnú kontrolu a zodpovedá za realizáciu finančnej operácie alebo jej časti. Vyjadriť súhlas s finančnou operáciou alebo jej časťou je možné len na základe uistenia sa o jej súlade s § 6 ods. 4 zákona finančnej kontrole. 

13. Každý zamestnanec potvrdzujúci vykonanie finančnej kontroly je povinný spolu s uvedením súhlasného alebo nesúhlasného vyjadrenia uviesť dátum, kedy reálne finančnú kontrolu vykonal. 

14. Vykonanie finančnej kontroly potvrdzujú zamestnanci na dokladoch súvisiacich s finančnou operáciou, na krycom liste k faktúre, platobnom poukaze alebo na kontrolnom liste. Krycí list k faktúre a platobný poukaz ako doklady potvrdzujúce vykonanie finančnej kontroly musia byť trvalo pripojené k faktúre alebo k inému účtovnému dokladu. 

15. Kontrolný list obsahuje krátky výstižný text objasňujúci, čo bolo predmetom overenia, ktoré potvrdili zamestnanec v rozsahu svojej pôsobnosti a určený vedúci zamestnanec. Kontrolný list ako doklad o vykonaní finančnej kontroly je registratúrnym záznamom a je povinnosťou zamestnanca, ktorý je zodpovedný za jeho vystavenie, zaevidovať tento záznam do registratúry v súlade s registratúrnym poriadkom. 

16. Finančná kontrola sa vo všetkých prípadoch a na všetkých druhoch dokladoch vykoná v oblasti/oblastiach vyplývajúcich z povahy finančnej operácie alebo jej časti, zamestnancom a vedúcim zamestnancom, ktorí sú zodpovední za finančnú operáciu alebo za jej príslušnú časť.
 
17. Finančná kontrola sa v podmienkach ROPO nevykonáva pri odstraňovaní dôsledkov prevádzkových havárií a iných havarijných stavov bezprostredne po ich vzniku, ak odstránenie týchto dôsledkov neznesie odklad v záujme ochrany života, zdravia a v záujme predchádzania škodám na majetku. Za činnosti, ktoré v podmienkach ROPO spadajú pod uvedenú výnimku, sa považuje najmä zabezpečenie prác, služieb a tovarov bezprostredne po vzniku havárie, ktoré je potrebné zabezpečiť bezprostredne po poškodení a náprava neznesie odklad.

Čl. 6
Elektronický výkon finančnej kontroly
1. V prípade vybraných finančných operácií, ktoré sa v podmienkach ROPO vykonávajú elektronicky prostredníctvom jednotlivých modulov v rámci informačného systému, sa finančná kontrola môže vykonať elektronicky, a to za podmienok stanovených touto Smernicou.

2. Elektronický výkon finančnej kontroly sa realizuje za podmienok podľa § 7 ods. 1 až 3 zákona o finančnej kontrole. Potvrdenie vykonania finančnej kontroly elektronicky musí spĺňať náležitosti ustanovené v § 7 ods. 3 zákona o finančnej kontrole.

3. Elektronický výkon finančnej kontroly sa uskutočňuje pod podmienkou použitia kvalifikovaného elektronického podpisu alebo obdobného preukázateľného podpisového záznamu v elektronickej podobe, ktorý nahrádza vlastnoručný podpis a ktorý umožňuje jednoznačnú preukázateľnú identifikáciu osoby, ktorá podpisový záznam vyhotovila.

4. [bookmark: _Hlk216528626]Z použitých elektronických prostriedkov je jednoznačne a nespochybniteľne preukázané, kto a kedy vykonal finančnú kontrolu elektronicky. 

5. Zamestnanci nesmú zdieľať s inými osobami svoje prihlasovacie údaje a nesmú potvrdzovať vykonanie finančnej kontroly z konta iného zamestnanca. 

6. Za správne vykonanie finančnej kontroly a potvrdenie jej vykonania sú vedúci zamestnanci a zamestnanci zodpovední rovnako ako pri bežnom výkone a potvrdzovaní vykonania finančnej kontroly. 

Čl. 7
Postup pri vykonávaní elektronickej finančnej kontroly
1. Elektronický výkon finančnej kontroly sa realizuje na vybraných elektronických dokladoch v jednotlivých moduloch informačného systému.

2. Každý zodpovedný zamestnanec má na základe svojho prihlasovacieho mena a jedinečného hesla prístup na svoje pracovné konto v jednotlivých moduloch v rámci informačného systému.

3. Každý zamestnanec, ktorý realizuje elektronicky finančnú operáciu a následne aj elektronicky potvrdzuje vykonanie finančnej kontroly, sa prihlasuje do svojho pracovného konta. 

4. Každý zamestnanec potvrdzujúci vykonanie finančnej kontroly elektronicky musí uviesť sám za seba jedno z vyjadrení (súhlasné alebo nesúhlasné), a to elektronicky „odklikávaním“ súhlasu, resp. nesúhlasu s finančnou operáciou alebo jej časťou. Meno a priezvisko, dátum vykonania finančnej kontroly sa vygeneruje automaticky v informačnom systéme. 

5. Finančná kontrola je skončená, až keď všetci zodpovední zamestnanci overia súlad finančnej operácie alebo jej časti s relevantnými skutočnosťami podľa § 6 ods. 4 zákona o finančnej kontrole a potvrdia zákonným spôsobom jej vykonanie. 

6. V histórii informačného systému je možné dohľadať vyjadrenia jednotlivých zamestnancov spolu s odôvodnením ich prípadného negatívneho vyjadrenia.

Čl. 8
Obeh vybraných elektronických dokladov a 
elektronický výkon finančnej kontroly
1. Elektronický výkon finančnej kontroly sa realizuje na vybraných elektronických dokladoch v jednotlivých moduloch informačného systému na elektronických dokladoch: 
a) Objednávka – modul „OBJEDNÁVKY“
b) Obehový list k zmluve – modul „ZMLUVY“
c) Obehový list k dodatku k zmluve – modul „ZMLUVY“ 
d) Krycí list došlých faktúr, platobný poukaz – modul „FAKTÚRY“ 
e) Žiadanka na drobný nákup – modul „OBJEDNÁVKY“
f) Žiadanka na preddavok – modul „POKLADNICA“ 

2. V module „OBJEDNÁVKY“ zodpovedný zamestnanec za vystavenie objednávky vytvorí objednávku, v ktorej uvedie nasledovné údaje: 
a) identifikačný údaj objednávky, ak ROPO vedie číselník objednávok,
b) dátum vyhotovenia objednávky,
c) popis objednaného plnenia,
d) celkovú hodnotu objednaného plnenia alebo maximálnu odhadovanú hodnotu objednaného plnenia, ako aj údaj o tom, či je suma na objednávke vrátane dane z pridanej hodnoty, alebo bez dane z pridanej hodnoty,
e) identifikáciu zmluvy, ak objednávka súvisí s povinne zverejňovanou zmluvou,
f) identifikačné údaje dodávateľa objednaného plnenia:
· meno a priezvisko fyzickej osoby, obchodné meno fyzickej osoby – podnikateľa alebo obchodné meno alebo názov právnickej osoby,
· adresu trvalého pobytu fyzickej osoby, miesto podnikania fyzickej osoby –podnikateľa alebo sídlo právnickej osoby,
g) identifikačné číslo, ak ho má dodávateľ objednaného plnenia pridelené,
h) identifikačné údaje odberateľa objednaného plnenia vrátane údajov o fyzickej osobe, ktorá objednávku podpísala – meno, priezvisko a funkcia fyzickej osoby.

3. Následne pripojí k objednávke všetky potrebné doklady, potrebné pre správne a úplné vykonanie finančnej kontroly.

4. Zodpovedný zamestnanec vykoná finančnú kontrolu v zmysle čl. 5 až 7 tejto Smernice. Po vykonaní finančnej kontroly potvrdí jej označením políčka „súhlasím“. Týmto úkonom je objednávka v rámci modulu posunutá k vedúcemu zamestnancovi/riaditeľovi.

5. V prípade, že vo finančnej operácii nie je možné pokračovať alebo ju nie je možné vykonať, zodpovedný zamestnanec uvedie stručné dôvody a finančnú operáciu zamietne označením políčka „nesúhlasím“.

6. Po vykonaní finančnej kontroly zodpovedným zamestnancom objednávku overí finančnou kontrolou vedúci zamestnanec/riaditeľ, ktorý objednávku schváli. Ak vedúci zamestnanec nemá kompetenciu na jej schválenie, postúpi ju riaditeľovi, ktorý ju schváli.

7. Po schválení je objednávka postúpená na zverejnenie na webovom sídle ROPO. Na objednávku dopíše dátum jej zverejnenia a označením políčka „súhlasím“ presunie objednávku do vybavených dokladov a schvaľovací proces je ukončený.

8. Pred podpísaním zmluvy alebo dodatku k zmluve zodpovedný zamestnanec vyhotovuje v module „ZMLUVY“ obehový list k zmluve/obehový list k dodatku k zmluve (ďalej len „obehový list“), v ktorom uvedie nasledovné údaje: 
a) identifikačný údaj zmluvy, ak ROPO vedie číselník zmlúv,
b) predmet zmluvy,
c) celkovú hodnotu zmluvného plnenia alebo maximálnu odhadovanú hodnotu zmluvného plnenia, ako aj údaj o tom, či ide o zmluvnú cenu vrátane dane z pridanej hodnoty, alebo bez dane z pridanej hodnoty,
d) identifikačné údaje dodávateľa zmluvného plnenia:
· meno a priezvisko fyzickej osoby, obchodné meno fyzickej osoby – podnikateľa alebo obchodné meno alebo názov právnickej osoby,
· adresu trvalého pobytu fyzickej osoby, miesto podnikania fyzickej osoby –podnikateľa alebo sídlo právnickej osoby,
e) identifikačné číslo, ak ho má dodávateľ objednaného plnenia pridelené.

9. Následne pripojí k obehovému listu naskenovanú zmluvu a všetky potrebné doklady, potrebné pre správne a úplné vykonanie finančnej kontroly.

10. Zodpovedný zamestnanec vykoná finančnú kontrolu v zmysle čl. 5 až 7 tejto Smernice. Po vykonaní finančnej kontroly potvrdí jej vykonanie označením políčka „súhlasím“. Týmto úkonom je obehový list v rámci modulu posunutý k vedúcemu zamestnancovi/riaditeľovi.

11. V prípade, že vo finančnej operácii nie je možné pokračovať alebo ju nie je možné vykonať, zodpovedný zamestnanec uvedie stručné dôvody a finančnú operáciu zamietne označením políčka „nesúhlasím“. 
12. Po vykonaní finančnej kontroly zodpovedným zamestnancom finančnú operáciu overí finančnou kontrolou na obehovom liste vedúci zamestnanec/riaditeľ, ktorý zmluvu schváli. Ak vedúci zamestnanec nemá kompetenciu na jej schválenie, postúpi ju riaditeľovi, ktorý ju schváli.

13. Po schválení je zmluva postúpená na zverejnenie zákonným spôsobom. Na obehový list sa dopíše dátum jej zverejnenia a označením políčka „súhlasím“ sa presunie obehový list do vybavených dokladov a schvaľovací proces je ukončený.

14. Faktúry sú evidované v module „FAKTÚRY“. Zodpovedný zamestnanec po zaevidovaní faktúry naskenuje faktúru spolu s prílohami a vystaví k nej krycí list.

15. Zodpovedný zamestnanec vykoná finančnú kontrolu v zmysle čl. 5 a 7 tejto Smernice. Po vykonaní finančnej kontroly každý zamestnanec potvrdí jej vykonanie označením políčka „súhlasím“. Týmto úkonom je krycí list v rámci modulu posunutý k vedúcemu zamestnancovi/riaditeľovi. 

16. Ak zodpovedný zamestnanec zistí, že dodávka tovaru alebo služieb nie je v súlade s fakturovanou sumou alebo neboli služby vykonané v súlade s objednávkou alebo zmluvou, v tomto prípade označí, že vo finančnej operácii nie je možné pokračovať alebo ju nie je možné vykonať a uvedie stručné dôvody. Finančnú operáciu zamietne označením políčka „nesúhlasím“, pričom do poznámky napíše – „vrátenie faktúry dodávateľovi“ a v prílohe priloží list o vrátení faktúry dodávateľovi. 

17. Po vykonaní finančnej kontroly zodpovedným zamestnancom finančnú operáciu overí finančnou kontrolou na krycom liste vedúci zamestnanec/riaditeľ, ktorý úhradu faktúry schváli. Ak vedúci zamestnanec nemá kompetenciu na schválenie úhrady faktúry, postúpi ju riaditeľovi na schválenie.

18. Po úhrade faktúry zodpovedný zamestnanec postúpi faktúru s krycím listom a príslušnými prílohami na zaúčtovanie. 

19. Po úhrade faktúry je faktúra postúpená na zverejnenie zákonným spôsobom. Na krycí list sa uvedie dátum jej zverejnenia a označením políčka „súhlasím“ sa presunie krycí list s faktúrou a ostatnými dokladmi do vybavených dokladov a schvaľovací proces je ukončený.
Čl. 9
Bezpečnostné zabezpečenie elektronického výkonu finančnej kontroly
1. ROPO, ktorá realizuje elektronický výkon finančnej kontroly, musí mať zabezpečené také vnútorné procesy a bezpečnostné opatrenia, ktoré zabezpečia preukaznosť a jednoznačné a nespochybniteľné určenie osoby, ktorá finančnú kontrolu elektronicky vykonala a ktoré zamedzia zneužitiu prihlasovacích údajov zodpovedného zamestnanca. 
2. Informačný systém musí byť nastavený tak, aby bolo možné dohľadať vyjadrenia jednotlivých zamestnancov (elektronická stopa musia byť zachovaná).

3. Z dôvodu bezpečnosti zamestnanci nesmú poskytovať svoje prihlasovacie údaje na pracovné konto v informačnom systéme iným osobám. 

4. Každý zamestnanec, ktorý realizuje elektronicky finančnú operáciu a následne aj elektronicky potvrdzuje vykonanie finančnej kontroly, je povinný na prihlásenie do svojho pracovného konta použiť svoje prihlasovacie údaje.

5. Zamestnanec nesmie potvrdzovať vykonanie finančnej kontroly z konta iného zamestnanca. 

6. V prípade vážnych technických problémov v informačnom systéme sa finančná kontrola vykoná bežným spôsobom.

Čl. 10
Záverečné ustanovenia
1. Smernica je súčasťou systému finančného riadenia ROPO, ktorý okrem predmetnej smernice tvoria:
a) Smernica o vedení účtovníctva a obeh účtovných dokladov
b) Smernica upravujúca spôsob účtovania, oceňovania a odpisovania majetku
c) Zásady evidencie, zaraďovania, vyraďovania a likvidácie majetku
d) Zásady vykonávania inventarizácie majetku, záväzkov a rozdielu majetku a záväzkov
e) Zásady pre tvorbu a účtovanie opravných položiek
f) Zásady pre tvorbu, vykazovanie a účtovanie rezerv
g) Smernica upravujúca vedenie pokladnice
h) Smernica upravujúca poskytovanie cestovných náhrad
(odporúčam uviesť všetky smernice, ktoré tvoria súčasť finančného riadenia a má ich ROPO vydané)

2. Smernica podlieha aktualizácii podľa potrieb a zmien kompetencií a zodpovedností. Zmeny Smernice sa vykonávajú vydaním jej dodatku.

3. Smernica je záväzná pre všetkých zamestnancov a jej nedodržiavanie bude hodnotené ako porušenie povinností zamestnanca v zmysle Pracovného poriadku ROPO platného a účinného v čase porušenia povinností.

4. Smernica je platná dňom schválenia štatutárnym orgánom ROPO a účinná od ___________ (uviesť dátum). 




V_____________, dňa___________


							            Podpis štatutárneho orgánu ROPO
	
	
	Titul, meno, priezvisko
štatutárneho orgánu ROPO




























VZORY DOKLADOV SÚVISIACICH S FINANČNÝMI OPERÁCIAMI

1. Zmluva alebo krycí list k zmluve, objednávka na obstaranie tovarov a služieb
Na doklade bude realizovaný výkon finančnej kontroly nasledovne:
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Dátum, podpis:

	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko vedúceho zamestnanca:

	Dátum, podpis:











2. Krycí list k formuláru na zabezpečenie verejného obstarávania
Finančná kontrola bude realizovaná nasledovne:
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Dátum, podpis:

	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko vedúceho zamestnanca:

	Dátum, podpis:




















3. Krycí list k zmluve uzatvorenej prostredníctvom EKS
Finančná kontrola bude realizovaná nasledovne:
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Dátum, podpis:

	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko vedúceho zamestnanca:

	Dátum, podpis:













4. Pracovná zmluva, dohody o prácach vykonávaných mimo pracovného pomeru, vymenovanie, oznámenie o výške a zložení funkčného platu
Finančná kontrola bude realizovaná nasledovne:
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Dátum, podpis:

	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko vedúceho zamestnanca:

	Dátum, podpis:















5. Pokladničný doklad (príjmový a výdavkový) 
Na doklade bude realizovaný výkon finančnej kontroly nasledovne:
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Dátum, podpis:

	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko vedúceho zamestnanca:

	Dátum, podpis:













6. Žiadosť o preddavok

ŽIADOSŤ O PREDDAVOK
Meno a priezvisko žiadateľa: .................................................... 
Organizačný útvar: .................................................................... 
Žiadam o vyplatenie preddavku finančnej hotovosti vo výške: ................................................ 
Na účely: ..................................................................................................................................... 
..................................................................................................................................................... 
Podpis zamestnanca: ...........................
Dátum: ....................................... 
Súhlas s vyplatením preddavku:
	S finančnou operáciou súhlasím – nesúhlasím */

*/ nehodiace sa prečiarknite
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Meno a priezvisko vedúceho zamestnanca:

	Dátum, podpis:

	Dátum, podpis:








7. Príkaz na tuzemskú a zahraničnú pracovnú cestu 
Na doklade bude realizovaný výkon finančnej kontroly nasledovne:
Podmienky výkonu pracovnej cesty schválil a výkon práce je v súlade s dohodnutým druhom práce: 		
	S finančnou operáciou súhlasím – nesúhlasím */

*/ nehodiace sa prečiarknite
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Meno a priezvisko vedúceho zamestnanca:

	Dátum, podpis:
	Dátum, podpis:



Vyúčtovanie pracovnej cesty schválil:

	S finančnou operáciou súhlasím – nesúhlasím */

*/ nehodiace sa prečiarknite
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Meno a priezvisko vedúceho zamestnanca:

	Dátum, podpis:

	Dátum, podpis:







8. Likvidačný list faktúry/platobný poukaz/krycí list faktúry
Na doklade bude realizovaný výkon finančnej kontroly nasledovne:
Súhlas s uhradením faktúry:
	S finančnou operáciou súhlasím – nesúhlasím */

*/ nehodiace sa prečiarknite
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Meno a priezvisko vedúceho zamestnanca:

	Dátum, podpis:

	Dátum, podpis:






















9. Zápis o zaradení majetku, zápis o vyradení majetku 
Na doklade bude realizovaný výkon finančnej kontroly nasledovne:
	S finančnou operáciou súhlasím – nesúhlasím */

*/ nehodiace sa prečiarknite
	S finančnou operáciou súhlasím – nesúhlasím */

*/ nehodiace sa prečiarknite

	Meno a priezvisko zamestnanca:

	Meno a priezvisko vedúceho zamestnanca:

	Dátum, podpis:

	Dátum, podpis:

